[{"text_idx": "#000001", "text": "Birmo: manifestacioj kontrau\u0306 la milita puc\u0302o"}, {"text_idx": "#000002", "text": "Bildo: manifestacianto signas per siaj tri fingroj, simbolo de la opozicio al la puc\u0302o, dum manifestacio en Nepjido la 8an de februaro 2021."}, {"text_idx": "#000003", "text": "Portretoj de Aung San Suu Kyi, rug\u0302aj t-c\u0302emizoj kun la koloroj de s\u0302ia partio... la protestado ne malfortig\u0302as en Birmo. Miloj da birmanoj denove surstratig\u0302is dimanc\u0302on en Ranguno, decidemaj ne toleri la militan puc\u0302on, kiu renversis Aung San Suu Kyi komence de la pasinta semajno."}, {"text_idx": "#000004", "text": "Miloj da defendantoj de la demokratio defias la cenzuron de Interreto kaj la arestadojn, por kontesti la trudig\u0302on de la armeo, kiu pravigas sian puc\u0302on aludante pri \u00abfrau\u0306doj\u00bb dum la deputitaj balotoj, g\u0302uste gajnita de la partio de Aung San Suu Kyi."}, {"text_idx": "#000005", "text": "Sed inter tiuj manifestaciantoj, neniu kredas tion. Fakte, la generaloj c\u0302efe timas malkreskon de sia influpovo post la venko de Aung San Suu Kyi, kiu plu estas rigardata c\u0302i tie kiel patrino de la patrio, kaj kiu povus modifi la Konstitucion, kiu restas tre favora al la armeo."}, {"text_idx": "#000006", "text": "\u00abMi decidas rezisti al la milita diktaturo en 2021 por ne vivi same kiel en 1988\u00bb, eksplikas Honey Oo, studentino pri geologio. \u00abNi decidis, ke ni batalos g\u0302is la venko por nia generacio, por la demokratio\u00bb, deklaras Ye Kyaw, studento pri ekonomiko."}, {"text_idx": "#000007", "text": "Arestita, c\u0302ar s\u0302i malobservis neklaran komercan regulon, Aung San Suu Kyi s\u0302ajne estas hejmarestita sed en bonstata sano."}, {"text_idx": "#000008", "text": "Lau\u0306 la asocio pri helpo al la politikaj malliberuloj, pli ol 160 personoj estis arestitaj. Ekonomia konsilisto de Aung San Suu Kyi, je au\u0306stralia nacieco, estis retenita en sia hotelo."}, {"text_idx": "#000009", "text": "Dum tiu tempo, la Interreta aliro plu estas perturbata. Lau\u0306 la speciala raportisto de UN pri la homaj rajtoj en Birmo, la celo de la armeo klaras: \u00abparalizi la protestadon\u00bb kaj \u00ablasi la eksteran mondon en nescio\u00bb."}, {"text_idx": "#000010", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000012", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]